Καθορισμός των περιφερειών αρμοδιότητας του Κεντρικού Λιμεναρχείου Ηρακλείου και του Λιμεναρχείου Αγ. Νικολάου.Η περιφέρεια αρμοδιότητας του Κεντρικού Λιμεναρχείου Ηρακλείου ορίζεται στη βόρεια πλευρά της Κρήτης από τα διοικητικά όρια του Νομού Ηρακλείου και στη νότια πλευρά της Κρήτης δυτικά από την άκρα Λίθινο και ανατολικά από τα διοικητικά όρια του Νομού Ηρακλείου Η περιφέρεια αρμοδιότητας του Λιμεναρχείου Αγ. Νικολάου ορίζεται στη βόρεια πλευρά της Κρήτης από τα διοικητικά όρια του Νομού Λασιθίου μέχρι την άκρα Λεγόμενη και στη νότια πλευρά της Κρήτης, από τα διοικητικά όρια του Νομού Λασιθίου μέχρι την άκρα Γούδουρα. Από την έναρξη ισχύος του παρόντος Διατάγματος καταργούνται: α) Το άρθρο 2 του Π.Δ. 438/88 (Α 207) «Ίδρυση Υπολιμεναρχείου Σητείας Κρήτης, καθορισμός της περιφέρειας δικαιοδοσίας του, κατάργηση του Λιμενικού Σταθμού Σητείας και τροποποίηση της περιφέρειας δικαιοδοσίας του Λιμεναρχείου Αγ. Νικολάου Κρήτης», όπως τροποποιήθηκε από το άρθρο Μόνο του Π.Δ. 108/90 «Τροποποίηση των περιφερειών δικαιοδοσίας του Λιμεναρχείου Αγ. Νικολάου και του Υπολιμεναρχείου Σητείας Κρήτης». β) Το άρθρο 2 του Π.Δ. 128/94 (Α 92) «Μετάταξη Υπολιμεναρχείου Ρεθύμνου σε Λιμεναρχείο, καθορισμός της περιφέρειας δικαιοδοσίας του και τροποποίηση της περιφέρειας δικαιοδοσίας του Κεντρικού Λιμεναρχείου Ηρακλείου». Στον Υπουργό Εμπορικής Ναυτιλίας αναθέτουμε τη δημοσίευση και εκτέλεση του παρόντος διατάγματος.